כמו שפורסם כאן ב-COL תושבי כפר חב"ד קמו ביום שישי האחרון לבוקר של וונדליזם: כתובות רוססו בכל רחבי הכפר, על מוסדות ציבור וחינוך, על תחנות אוטובוס וגדרות של בתים פרטיים. הבחורים שעשו את המעשה הנלוז - הגיעו מחוץ לכפר חב"ד.
מוישל'ה גוטמן ממחלקת שפ"ע בוועד מקומי כפר חב"ד, אמר ביום שישי לאתר COL: "השחיתו תחנות אוטובוס, שילוט, גדרות חצר של תושבים. מגיעים בחורים לכפר חב"ד בלילה, פשוט כדי להשחית. קיבלנו הרבה פניות הבוקר מתושבים כאובים, כואב הלב. מדובר בנזק של עשרות אלפי שקלים לכפר חב"ד".
הוא הוסיף אולטימטום שלא משתמע לשני פנים: "יש לנו תיעוד מלא של זהות הפורעים. אם לא יצרו איתי קשר עד שבת, נאלץ לפנות למשטרה. הכל מתועד ומצולם".
כבר היום, נראו פועלים מחברה חיצונית, עמלים על ניקוי הכתובות ברחבי הכפר.
מוישל'ה גוטמן, האולטימטום עבד?
"כן, בזכות הפרסום ב-COL. עוד לפני שבת יצרו איתי קשר הורים וביקשו לקחת אחריות מלאה על מה שנעשה, ולנקות הכל על חשבונם. גם בישיבה בה לומדים הבחורים הללו, לקחו את העניין מאוד בחומרה והם יטופלו משמעתית".
"אכן. היום החלו לנקות, וכנראה לא יספיקו הכל ביום אחד. הבאנו חברה חיצונית שמתמחה בעניין הזה, וזה עולה הרבה כסף. סוף טוב, שלקחו אחריות ונקווה שמעשים כאלו לא יישנו".
זה החינוך שהישיבות שלהם נותנות! פשוט אנשים(לא קיצוניים) לא יודעים ושולחים את הילדים למסדות של קיצוניים!!!